# KFU styremøte

Tid og sted: Tirsdag 24.10.2017 på Iglemyr Skole

Møtt: Hege Eide, Siri Tansø, Christian Asserson, Susanne Mønnich

Forfall: Eivind Tjessem, Rune Stangeland

Referat:

## Runden og medlemmenes ambisjonsnivå for KFU

Fremmøtte styremedlemmer gikk gjennom sine tanker og ambisjonsnivå for KFU i inneværende skoleår. Diskusjonen gjengis ikke direkte i referatet. Et utdrag er:

Styret i KFU må tørre å stå frem og stå for det vi mener, f.eks i saker vedr økonomiplan og skolebehovsplan

Medlemmene i styret i KFU må aktivt bidra til et godt styrearbeid

Styret i KFU skal ikke involvere seg i skolespesifikke saker, men bidra til å bygge opp og forsterke posisjonen til FAU og SU ved den enkelte skole

Styret skal møtes minst tre ganger i løpet av skoleåret, og da kombinere styremøte med et møte med kommunaldirektør

## Hvem gjør hva

Styret diskuterte hvilke roller som det var behov for å fylle. Tradisjonelt sett har det vært valgt leder, nestleder og sekretær.

I møtet ble Christian Asserson valgt som leder. Valg av øvrige verv utsettes til neste møte i November.

## Økonomiplan Sandnes Kommune – hva gjør vi

I forbindelse med fremleggelse av økonomiplanen til Sandnes Kommune 25. oktober, vil samtlige styremedlemmer gjennomgå økonomiplanen selvstendig. Christian går i møter med posisjonen og opposisjonen i Sandnes Kommune, samt utdanningsforbundet, for å samle informasjon og forståelse for innholdet i økonomiplanen. Resterende styremedlemmer informeres fortløpende av Christian, og det tas derfra stilling til om det er nødvendig å gjennomføre nytt styremøte eller ikke.

## Stifte KFU i Brønnøysundregisteret

Christian har foreslått til øvrige styremedlemmer at KFU stiftes i Brønnøysundregisteret for å få et selvstendig organisasjonsnummer og for å danne grunnlag for saken «Økonomi» som ligger på agenda.

Saken utsettes til neste styremøte

## Revidere vedtekter

Christian har til øvrige styremedlemmer foreslått noen endringer og tilpasninger av dagens vedtekter. Styret diskuterte innspillet og besluttet å utsette en evt endring av vedtektene til etter nyttår og planlagt årsmøte i mai 2018.

## Økonomi

Christian har til øvrige styremedlemmer foreslått at KFU søker å skaffe finansiering til å gi styremedlemmer styrehonorar for arbeidet i KFU etter gitte kriterier. Dette vil forhåpentligvis bidra til at det blir mer attraktivt å sitte i styret i KFU, og at dette kan tiltrekke seg flere ildsjeler i årene som kommer.

Saken utsettes til neste styremøte

## Eventuelt

For å ikke være i konflikt med dagens vedtekter, vil Christian be om plass i FAU på Iglemyr skole. Tilsvarende gjelder Rune som ber om plass i FAU på Buggeland skole.

Avtalt møte med Kommunaldirektør 9. november kl 14.30 blir forsøkt flyttet til 17.30 slik at øvrige styremedlemmer også kan delta. I møtet med Kommunaldirektøren avtales møteplan for resten av skoleåret.